open-index/open-wikipedia-markdown huggingface dataset:
Teenpous Filippus

**Filippus** was 'n teenpous vir slegs een dag op 31 Julie 768. Filippus was die ab van die klooster van St. Vitus in Rome en 'n kardinaal  (volgens Miranda), maar hy was afkomstig uit Lombardye.  Nadat koning Desiderius van die Lombarde Rome verower het op graaf Toto van Nepi en sy broer Teenpous Constantinus II, benoem hy Filippus op 31 Julie 768 tot die nuwe pous.  Die kerklike regbank ontslaan egter Constantinus offisieel op 1 Augustus en Filippus trek vrywillig terug.

## Verwysings
Kyrkbron

duimnael|280px|Lugfoto van die Ume-rivier. Die naaste brug is die Kyrkbron-brug.

Die **Kyrkbron** (die Kerkbrug) is 'n betonbrug in die Sweedse stad Umeå. 

Dit is die derde brug in die stad wat oor die Ume-rivier gebou is. Eintlik is die brug uit twee afsonderlike brûe saamgestel, elk met 'n laan met op- en afritte wat oor die rivier aan die noordekant strek. Die Kerkbrug is gebou om die verkeer op die nabygeleë Tegsbron te verminder. Die brug is 391 meter lank en het 'n langste span van 47 meter. Die konstruksie van die brug het op 16 Junie 1972 begin en die brug is op 26 September 1975 geopen.

## Beelde 

Lêer:Kyrkbron-ramp 2011-08-31.jpg|Die brug in 2011
Lêer:Kyrkbron pelare 2011-08-31.jpg|Onderkant van die brug
Lêer:Kyrkbron-östligt alternativ 1965-på OSM-karta från 2013.svg| Alternatiewe roete in 1965

## Kyk ook 
* Gamla bron
Rotsklim

duimnael|Rotsklimmers

**Rotsklim** is 'n aktiwiteit waarin deelnemers op, af of oor natuurlike rotsformasies of kunsmatige rotsmure klim. Die doel is om die bopunt van 'n formasie of die eindpunt van 'n vooraf gedefinieerde roete te bereik sonder om te val. 

Om 'n klim suksesvol te voltooi, moet 'n mens veilig terugkeer na die basis van die roete. As gevolg van die lengte en uitgebreide uithouvermoë vereis, gebeur ongelukke meer tydens afdaling as klim, veral op die groter en saamgestelde pieke.

Rotsklim is 'n fisiek en geestelik veeleisende sport, dit toets dikwels 'n klimmer se krag, uithouvermoë, behendigheid en balans sowel as geestelike beheer. Dit kan 'n gevaarlike sport wees en kennis van behoorlike klimtegnieke en die gebruik van gespesialiseerde klimtoerusting is van kardinale belang vir die veilige voltooiing van klimroetes. As gevolg van die wye verskeidenheid van rotsformasies in die wêreld, word rotsklim in verskillende style en sub-dissiplines verdeel.  

Hoewel dit nie 'n Olimpiese byeenkoms-item is nie, word rotsklim nogtans deur die Internasionale Olimpiese Komitee as 'n sport erken.

## Eksterne skakels 
* 

## Verwysings
Jefferson Davis

**Jefferson Davis** (3 Junie 1808 - 6 Desember 1889) was die president (ook die enigste) van die Gekonfedereerde State van Amerika gedurende die Amerikaanse Burgeroorlog. Hy is gebore in Fairview, Kentucky as die jongste van tien kinders. Sy ouers was Samuel en Jane Cook Davis. Hy is vernoem na Thomas Jefferson.

## Bron 
* *Colliers Encyclopedia*, Volume 7, Bladsy 741
Teenpous Johannes VIII

:  Sien Pous Johannes VIII vir die wettige pous.

**Johannes VIII** was 'n teenpous in die Rooms Katolieke Kerk vir 'n kort tydjie in 844. Johannes VIII word ook in die literatuur sonder sy volgnommer as **Teenpous Johannes** aangegee

Onder Pous Gregorius IV was Johannes 'n aartsdeken in Rome.  Toe Gregorius in 844 sterf roep die burgers van Rome Johannes uit tot pous.  Die Romeinse adel was nie daarmee tevrede nie en kies Sergius wat uit die adelstand was.  Sergius kon gou 'n einde maak aan Johannes se pretensies en het hom in 'n klooster gevange gehou.  Sergius is toe as pous gekroon.

## Verwysings
Colin Pillinger

**Colin Trevor Pillinger**, FRS, CBE, (/ˈpɪlɪndʒər/; * 9 Mei 1943, † 7 Mei 2014) was 'n Britse planetêre wetenskaplike. Hy het as 'n professor by die *Open University* in Milton Keynes gewerk. Hy was die hoof ondersoeker vir die mislukte Britse *Beagle 2 Mars Lander*-projek en het ook aan 'n groep meteoriete vanaf Mars gewerk.

Pillinger is op 9 Mei 1943 in Kingswood in *South Gloucestershire* gebore. Hy was met Judith Mary Hunter getroud. Op 7 Mei 2014 is hy op 70-jarige ouderdom in Cambridge aan breinbloeding oorlede.

## Verwysings 
## Eksterne skakels 
* Amptelike webtuiste 
*
Rut

**Rut** is die agste boek van die Hebreeuse Bybel en handel oor 'n ou gebruik, dié van losser. 

Toe Naomi na haar man en seuns se dood in Moab terugkeer Betlehem toe, kom Rut, haar een Moabitiese skoondogter, saam. Rut ontmoet vir Boas op sy koringland buite Betlehem en trou later met hom. Die mooi verhaal vertel hoe 'n ou gebruik, dié van losser, in die vroeë geskiedenis van Israel toegepas is. Wanneer 'n man gesterf het, moes sy naaste manlike bloedverwant die weduwees en weeskinders onder sy sorg neem. Hy moes toesien dat hulle versorg word en dat die familiegrond wat in vreemde hande geval het, losgekoop word. Daarom is hy die losser genoem. 

Verder verduidelik die boek ook hoe dit gebeur het dat daar Moabitiese bloed in Dawid se are gevloei het, en dit ten spyte van die bepaling van Deuteronomium 23:3-6.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Chop suey

220px
**Chop suey**

**Amerikaans-Chinese gereg**

----
Het ook ingang gevind tot die kookkuns van

----
'***  

----

****

----

****

----
****

**Chop suey*' is 'n gereg wat sy oorsprong in die Amerikaans-Chinese kookkuns het waar dit in die 19de eeu deur Chinese immigrante ontwerp is. Dit bestaan gewoonlik uit 'n mengsel van repies vleis (dikwels hoender-, bees- of varkvleis, maar ook seekos soos vis en garnale), gekapte groente (soos byvoorbeeld bamboeslote en seldery) en sampioene wat in 'n sous met stysel gebind word. Chop suey word normaalweg met rys bedien, soms ook met roergebraaide Chinese noedels.

## Oorsprong 
Daar is verskeie oorlewerings oor die oorsprong van chop suey. Die gereg word algemeen verbind met Chinese immigrante wat dit in die 1860's ontwerp het, maar die antropoloog E.N. Anderson het tot die gevolgtrekking gekom dat dit sy oorsprong in Taishan (Toisan), 'n distrik van die Chinese provinsie Guangdong (Kanton) het waar dit deur groenteboere tradisioneel van *tsap seul* (oorgeblewe voedsel) berei is. Later het emigrante die resep na die Verenigde State geneem waar dit as *Chop Suey* een van die befaamde geregte van Chinees-Amerikaanse restaurante geword het. Li Shu-fan, 'n geneeskundige uit Hongkong, het eweneens opgemerk dat die gereg in die 1890's in Toisan bedien is.

Die lang lys van kleurryke en uiteenlopende verhale oor die oorsprong van chop suey is volgens die kosgeskiedkundige Alan Davidson 'n uitstekende voorbeeld van "kulinêre mitologie" en kenmerkend van gewilde geregte.

## Verwysings 
## Eksterne skakels 
* www.kookkuns.com: chop suey met vark
Chmelnitski

**Chmelnitski** (Oekraïens:  Хмельни́цький; Russies: Хмельни́цкий, Pools: *Chmielnicki*) is 'n stad in westelike Oekraïne met ongeveer 290 duisend inwoners (2009). Die stad is ook die administratiewe sentrum van die Chmelnitski-oblast. Soemi, wat aan die Suidelike Boeg-rivier geleë is, is in 1431 gestig.

## Susterstede 
*23px Modesto, Verenigde State
*23px Ciechanów, Pole

## Eksterne skakels 
*http://www.khmelnytsky.com - Die stad se amptelike webwerf.
Grön eld

duimnael|280px|*Grön eld* van die oostekant gesien

***Grön eld*** (*groen vuur*) is 'n beeldhouwerk van glas wat deur Vicke Lindstrand gemaak is. Hierdie kunswerk is op Järnvägstorget, aan die voorkant van die sentrale stasie van Umeå, in die provinsie Västerbottens län, Swede geleë.

Die nege meter hoë beeldhouwerk was die grootste van sy soort ter wêreld ten tye van die onthulling daarvan in 1970.

## Geskiedenis 
Sven Wallander, hoof van die HSB (*Hyresgästernas sparkasse – och byggnadsförening*), het die beeldhouwerk in opdrag laat maak nadat hy die glasbeeldhouwerk genaamd *Prisma* van Vicke Lindstrand in Norrköping gesien het. HSB het die kunswerk aan die munisipaliteit van Umeå geskenk.

Lennart Johansson, wat die beeldhouwerk in 1970 gemonteer het, het die pers in Desember 2013 meegedeel dat hy 'n beeld van Mao Zedong in een van die glasvlamme versteek het.

## Die beeldhouwerk 
*Grön eld* bestaan uit drie gedraaide glaspilare wat na die bokant gepunt is. Die glaspilare is deur Swede se *Emmaboda glasverk* van drieduisend, nege millimeter dun glasplate gemaak. Die stukkies glas is met epoxy gom aan mekaar vasgeplak om die klimaat te kan weerstaan. Die nege meter hoë beeldhouwerk weeg 45 ton en staan op 'n swaar voetstuk van beton wat in die grond geanker is.

## Verwysings
Spasiefout

duimnael|400px|Een spelfout en drie spasiefoute opgemerk: Sportskompleks* (**sportkompleks**), sportscomplex* (**sports complex**) drank gebruik* (**drankgebruik**) en rommel strooi* (**rommelstrooi**).
duimnael|350px|"Hoopstraat" is die korrekte spelling.
duimnael|350px|Amptelik verkeerd: **Landdroskantoor** is die korrekte spelwyse.
duimnael|350px|Kry jou ry: Wegsleepsone is een woord; 'n koppelteken ontbreek.

'n **Spasiefout** by kontinentale Germaanse tale verwys na die verskynsel waar woorde wat deel is van 'n samestelling los van mekaar geskryf word (met 'n spasie tussenin), terwyl die spelreëls voorskryf dat hul vas of met 'n koppelteken geskryf moet word. Dit kom veral voor by samestellings wat uit lang woorddele bestaan, of waarvan een van die woorddele 'n eienaam of handelsnaam is.

Volgens die Afrikaanse woordelys en spelreëls word spasiefoute in Afrikaans gewoonlik gemaak weens voortdurende kontak met Engels, waar die los of vas skryf in baie gevalle nie so konsekwent soos in Afrikaans is nie. 

## Voorbeelde 
## Bron 
* *Afrikaanse woordelys en spelreëls*, 10de uitgawe. bl. 112-113
Mthatha-lughawe

**Mthatha-lughawe** (IATA: **UTT**, ICAO: **FAUT**) is 'n lughawe wat Mthatha in die Oos-Kaap bedien. Die lughawe het voorheen as die K. D. Matanzima-lughawe bekend gestaan, genoem na Kaiser Matanzima, destyds president van die voormalige Transkei tuisland.

## Infrastruktuur 
Die lughawe lê 740 meter (2&nbsp;429 voet) bo seevlak en het een geteerde aanloopbaan (aangewys as 14/32) wat 2&nbsp;600 meter lank en 45 meter breed is. Verder bestaan daar slegs die nodigste geriewe.

## Lugdienste en bestemmings 
SA Airlink verbind die lughawe met die O.R. Tambo Internasionale Lughawe in Johannesburg.

## Verwysings 
## Eksterne skakels 
* Kaart by SkyVector
* Heersende weerstoestande te Mthatha-lughawe 
* Ongeluksverslag vir Mthatha-lughawe (UTT/FAUT)
Teenpous Anastasius III

: Vir die wettige pous met die naam sien Pous Anastasius III

**Anastasius III** was 'n teenpous tydens die pontifikaat van Pous Benedictus III.

Anastasius is deur Pous Leo III in 847 benoem as kardinaal-priester.  Op 16 Desember 850 word hy ontslaan as kardinaal deur die sinode van Rome en op 8 Desember 853 deur 'n volgende sinode geëkskommunikeer omdat hy uit Rome gevlug het en nie teruggekeer het nie.  Na die dood van Pous Leo III in April 855 nadat Pous Benedictus III verkies is, stel Anastasius homself aan as pous met die steun van keiser Lotharius (ander bronne gee Lodewyk II). In September 855 neem hy Benedictus gevange.  Anastasius het egter te min steun gehad om sy posisie te behou.  Aan die einde van September word Benedictus as pous gekroon.

Anastasius word aangestel as die ab van S. Maria in Trastevere en in 867 word hy deur Pous Adrianus II aangestel as die bibliotekaris van die Rooms Katolieke Kerk, vandaar sy bynaam “Bibliothecarius”.  Hy skryf die kroniek “Chronographia tripertite” gebaseer op die geskrifte van Georgios Synkelios, Teofanus en die patriarg Nikephoros.  In 869 neem Anastasius deel aan die laaste sitting van die konsilie van Konstantinopel.

Daar is teenstrydigheid oor die feit dat teenpous Anastasius en bibliotekaris Anastasius dieselfde persoon is. Hincmar van Reims in sy “Annale van St. Bertin (868)” het hulle oorspronklik as dieselfde persoon identifiseer. Hergenröther haal Photius aan om te beweer hulle is wel dieselfde persoon terwyl Joseph Langen  beweer hulle is verskillende persone.

## Verwysings
Bekkersdal

**Bekkersdal** is 'n township in Gauteng, sowat 7&nbsp;km oos van Westonaria. Die township is in 1945 gestig en het 47&nbsp;213 inwoners in 2011 gehad, waarvan 98,2% swartmense was.

## Verwysings
Kimberley-lughawe

duimnael|Ses Romeense vlieëniers saam met kapt. Fisher op Kimberley-lughawe, 24 April 1935
**Kimberley-lughawe** (IATA: **KIM**, ICAO: **FAKM**) is 'n lughawe wat Kimberley in die Noord-Kaap van Suid-Afrika bedien.

## Infrastruktuur 
Die lughawe lê 1&nbsp;204 meter (3&nbsp;930 voet) bo seevlak en het twee geteerde aanloopbane: 02/20 wat 3&nbsp;000 meter lank en 46 meter breed is, en 10/28 wat 2&nbsp;439 meter x 46 m is.

* Ongerigte radiobaken - KM365.0
* VHF alle-rigting reikwydte - KYV113.2
* Loodsbeheerde beligting - 5 klieke op 118.6

## Lugdienste en bestemmings 
SA Airlink en South African Express verbind die lughawe met die O.R. Tambo Internasionale Lughawe in Johannesburg en die Kaapstad Internasionale Lughawe.

## Passasiersvolumes 
## Verwysings 
## Eksterne skakels 
* Kimberley-lughawe 
* Meer inligting oor Kimberley
* Lugfoto op Google Maps
Optiese as

300px|duimnael|’n Positiewe of bollens. **A** is die optiese as.
In geometriese optika is die **optiese as** van ’n brekende of weerkaatsende optiese element die loodregte lyn wat saamval met die simmetrie-as van die element. By ’n lensstelsel is die optiese as die lyn wat gevorm word deur die optiese asse van die afsonderlike lenselemente. 

In eenvoudige gevalle kan ’n mens die loodregte lyn deur die krommingsmiddelpunte van die lensoppervlakke as die optiese as beskou, maar dit is nie altyd die geval nie.
Video

duimnael|260px|'n VHS-videoband.

**Video** is ’n elektroniese medium vir die opneem, kopieer, terugspeel, uitsaai en vertoon van bewegende visuele media. In 1951 het die eerste video-opnemer beelde van televisiekameras opgeneem deur die kamera se elektroniese impulse om te skakel en die inligting op ’n magnetiese videoband te stoor. Video is aanvanklik ontwikkel vir meganiese televisiestelsels, wat kort daarna vervang is deur katodestraalbuisstelsels (CRT) wat later vervang is deur platskerms van verskillende soorte.

Videostelsels wissel in skermresolusie, beeldverhouding, verversingstempo, kleurvermoë en ander eienskappe. Daar bestaan analoë en digitale variante en dit kan op verskillende media gedra word, insluitend radio-uitsendings, magneetband, optiese skyfies, rekenaarlêers en netwerkstroming.

In 1971 het Sony videokassetopnemers en -bande aan die publiek begin verkoop.

Ná die uitvinding van DVD's in 1997 en Blu-ray in 2006 het die verkope van video's skerp gedaal.

## Analoogvideo
Analoogvideo is 'n videosein wat deur een of meer analoogseine voorgestel word. Analoogkleurvideoseine sluit in helderheid (Y) en chrominansie (C). As dit in een kanaal gekombineer word, soos onder andere met NTSC, PAL en SECAM, word dit saamgestelde video genoem. Analoogvideo kan in aparte kanale gevoer word, soos in twee kanale S-Video (YC) en multikanaal komponentvideoformate.

Composite-video-cable.jpg|saamgestelde video(enkelkanaal RCA)
Close-up_of_S-video_female_connector.jpg|S-Video(2-kanaal YC)
Component-cables.jpg|Komponentvideo(3-kanaal RGB)
Vga-cable.jpg|VGA-hegstuk
3.5mm.jpg|TRRC
D4_video_connector.jpg|D-terminaal

## Digitale video
Digitale videoseinformaat is bekendgestel, insluitend Series-digitale koppelvlak (SDI), Digitale visuele koppelvlak (DVI), High-Definition Multimedia Interface (HDMI) en DisplayPort Interface.

BNC_connector_%28male%29.jpg|Series-digitale koppelvlak (SDI)
Dvi-cable.jpg|Digitale visuele koppelvlak (DVI)
HDMI-Connector.jpg|HDMI
Displayport-cable.jpg|DisplayPort

## Verwysings
Joan Miró

**Joan Miró i Ferrà** (Katalaans: [ʒuˈan miˈɾo i fəˈra]; * 20 April 1893 in Barcelona, Katalonië; † 25 Desember 1983 in Palma de Mallorca) was 'n Spaans-Katalaanse skilder, grafikus, beeldhouer en keramiekkunstenaar.

Miró se vroeë werke is deur Katalaanse volkskuns geïnspireer, maar toon ook invloede van kubisme en fauvisme. Vanaf die vroeë tot die middel van die 1920's, toe hy in Parys gebly het, het hy onder die invloed van heersende kunsstromings soos dadaïsme en surrealisme van styl verander en begin wegbeweeg van figuratiewe en objektiewe kunsvorme.

Miró word as verteenwoordiger van klassieke moderne kuns met sy fantasievolle beeldmotiewe onder die gewildste kunstenaars van die 20ste eeu gereken. Sy magiese simbole, wat maan, sterre, voël, oog en vrou versinnebeeld, is van die bekendste elemente van sy kuns. Sy laat werke soos die reeks *Toiles brûlées* ("Verbrande doeke") word dikwels as versteurend ervaar, maar gee as bewuste vernietiging uitdrukking aan sy ontevredenheid oor die kommersialisering van kuns en is 'n oproep om "skilderkuns te vermoor".

Van sy werke is ter versiering van openbare ruimtes gebruik, soos die keramiekmure wat hy vir die UNESCO-gebou in Parys en die Wilhelm-Hack-museum in Ludwigshafen, Duitsland ontwerp het. Sy monumentele beeldhouwerke versier onder meer pleine in Barcelona en Chicago.
Al Jama-ah

**Al Jama-ah** is 'n politieke party in Suid-Afrika. Die party is in 2007 gestig en hulle hoofkantoor is in Pinelands in Kaapstad. Hulle neem vir die eerste keer in 2009 aan die Suid-Afrikaanse algemene verkiesing deel. Hulle het ook die jaar aan die provinsiale verkiesings in Wes-Kaap en KwaZulu-Natal deelgeneem.

Die party het ten doel om Moslem-belange te ondersteun en Sharia-wette te handhaaf.

## Verkiesingsresultate 
### Munisipale verkiesings 
## Sien ook 
* Lys van politieke partye in Suid-Afrika

## Verwysings 
## Eksterne skakels 
*
Zanele kaMagwaza-Msibi

**Zanele kaMagwaza-Msibi** (gebore 1 Februarie 1962 - 6 September 2021) was die burgemeester van Zululand-distriksmunisipaliteit in KwaZulu-Natal, Suid-Afrika, en die president van die Nasionale Vryheidsparty (NFP). Sy was voorheen voorsitter van die Inkatha Vryheidsparty (IVP) en die IVP se premierskandidaat vir KwaZulu-Natal in die algemene verkiesing van 2009.

Op 7 Mei 2014 het haar nuwe party die Suid-Afrikaanse algemene verkiesing van 2014 suksesvol betwis deur 288&nbsp;742 (1,57%) van die nasionale stemme te trek. Hierdie resultaat plaas die NFP in die vyfde plek landswyd, na die Inkatha Vryheidsparty, maar ver voor die UDM en Vryheidsfront Plus partye.

Sy sterf op 6 September 2021 in 'n hospitaal in Durban, ouderdom 59, weens Covid-19.

## Verwysings
Rigters

**Rigters** is die sewende boek van die Hebreeuse Bybel.

Die boek handel oor die verowering van Kanaän en die lewe in Kanaän toe daar nog nie 'n koning oor die Israeliete geregeer het nie. Die boek is op 'n besondere manier saamgestel: die volk word ontrou aan die Here, dien dan afgode, word deur die Here gestraf, roep tot Hom om hulp en dan stuur Hy 'n leier om hulle te red van die nasies aan wie se mag die Here hulle oorgegee het. 

'n Tydjie gaan dit goed totdat die volk weer ontrou aan die Here word. In die laaste hoofstukke word 'n beeld gegee van die wanorde wat daar op godsdienstige en sedelike gebied geheers het.

## Betekenis 
Die Hebreeuse woord *sjofet* (rigter) word ook vertaal as 'regter'. Dit is gepas vir hierdie groep unieke individue wat deur God geroep is om Sy dwalende volk op koers te bring. Die rigtersamp was tydelik en nie oorerflik nie.

## Lys van Rigters 
# Otniël uit Juda
# Ehud uit Benjamin
# Samgar
# Debora uit Efraim
# Gideon uit Manasse (seun van Josef)
# Tola uit Issaskar (Efraim)
# Jair uit Gilead
# Jefta uit Gilead
# Ibsan uit Betlehem in Sebulon
# Elon uit Sebulon
# Abdon uit Efraim
# Simson uit Dan

## Sien ook 
* Jakob
* Joodse diaspora

## Bron 
* Die Bybel: Nuwe vertaling (Bybelgenootskap van Suid-Afrika)
* Kennis, 1980, vol 3, bl. 440, 

## Eksterne skakels 
*
Teenpous Christoforus

**Christoforus**was 'n teenpous tydens die pontifikaat van Pous Leo V vir 'n kort tydjie van Oktober 903 tot ongeveer Januarie 904. Sy legitimiteit is omstrede maar hy is wel vir 'n lang tyd as wettige pous opgeneem in die amptelike lys die “Annuario Pontificio” en die Liber Pontificalis.

Christoforus was 'n kardinaal-priester van St. Lorenzo in Damaso. Hy het pous geword deur sy voorganger Pous Leo V af te set.  Pous Leo is gevange geneem en is kort daarna oorlede.  Na die dood van Leo word Christoforus as die wettige pous beskou.  Daar word ook melding gemaak van 'n verkiesing terwyl Leo nog geleef het.

In die begin van die 10de eeu was Rome nie 'n rustige plek nie.  Daar was wyd verspreide korrupsie en alliansies was baie onstabiel. Christoforus word al na omtrent drie maande verdryf en Pous Sergius III volg hom op.

Verder is nie veel bekend oor die res van sy lewe nie. Party bronne sê hy is gevange gehou in dieselfde gevangenis as Leo V en daar vermoor is ander bronne vermeld 'n “godsdienstige lewe” as monnik.

## Verwysings
Rooihoutboom

Die **rooihoutboom** of **Kaliforniese rooihout** (*Sequoia sempervirens*) is inheems aan die kusstrook van Kalifornië en suidelike Oregon in die Verenigde State. Aan die Kaliforniese noordkus groei *Hyperion*, die hoogste boom wat nog ooit gemeet is. Dit het 'n hoogte van effe oor 115 meter en 'n stamdeursnit van knap onder 5 meter. Dit staan in die Redwoods Nasionale Park wat in 1968 verklaar is toe boskappers reeds 90% van die plaaslike rooihoutbome neergevel het. Die reuserooihout (*Sequoiadendron giganteum*) is 'n aanverwante spesie wat tot die Sierra Nevada beperk is, en die twee soorte word gevolglik nie saam aangetref nie. Dit groei nie so hoog as die rooihout nie, maar ontwikkel 'n veel dikker stam. Die eerste aanplantings dateer van 1887 toe Joseph Stor Lister besig was om 'n arboretum by Tokai aan die ooshang van Tafelberg te vestig. Hier, langs indrukwekkende Montereydenne, groei 'n groep rooihoute wat na 135 jaar reeds 'n hoogte van 51 meter en stamdeursnitte van oor 'n meter bereik het. In 1907 is rooihoute te Grootvadersbosch naby Swellendam aangeplant en dié groei al 58 meter hoog. Die Harkerville-reuse, 48 meter hoog, is in 1925 oos van Knysna aangeplant, en 'n fietsryroete doen tans hier aan. By Bibby's Hoek, noordwes van Knysna, is 'n verdere groep van sowat 40 bome wat egter nog nie aan kampioenstatus voldoen nie. Die Hogsback-rooihoutreuse van die Oos-Kaap groei 55 meter hoog, en die dikste stamme is meer as 2 meter in deursnee. In die 1940's is die *Misty Grove* van die Woodbush-plantasie naby Haenertsburg, Limpopo, aangeplant. Hulle ryk al 59 meter opwaarts, alhoewel hul stamme net knap oor 'n meter dik is.

## Fotogalery 

Beech Forest (AU), Great Otway National Park, Californian Redwoods -- 2019 -- 1416.jpg|Bastekstuur
ImmortalTreeUpper.jpg|Stam en loof
Sequoia sempervirens foliage cones Mount Tamalpais 1.jpg|Naalde en keëls
US 199 Redwood Highway.jpg|*S. sempervirens* langs die *US 199*-roete

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Verwysings 
## Eksterne skakels 
*
Monoteïsme

duimnael|Jerusalem is die geestelike middelpunt van drie monoteïstiese wêreldgodsdienste

**Monoteïsme** (afgelei van die Griekse μόνος *mónos* "alleen" en θεός *theós* "God") is die godsdienstige of wysgerige siening dat daar slegs een ware en alomvattende God is. In die godsdienswetenskap word die term gebruik om bepaalde godsdienste en filosofiese stelsels, waarin net een enkele godheid erken word, af te grens van politeïstiese godsdienste en filosofieë waarin 'n verskeidenheid godhede erken en vereer word. Godsdienste, wat verskillende godhede erken, maar slegs één hiervan as hoogste godheid vereer, word monolatries genoem.

As wetenskaplike term kom monoteïsme vir die eerste keer in die werk van die 17de eeuse Engelse filosoof en teoloog Henry Moore voor.

## Kyk ook 
* Agnostisisme
* Ateïsme
* Deïsme
* Gnostisisme
* Panenteïsme
* Panteïsme
* Politeïsme
* Post-teïsme
* Teïsme
* Universalisme
Post-teïsme

**Post-teïsme** is die idee dat teïsme (God as ’n Goddelike Persoon – “Die Here is my herder” of “God die Vader”) in die verlede ’n geldige siening van God was, maar dat dit nie meer is nie. ’n Post-teïs het verby daardie "ou siening" "gevorder". 

## Kyk ook 
* Agnostisisme
* Ateïsme
* Deïsme
* Gnostisisme
* Monoteïsme
* Panenteïsme
* Panteïsme
* Politeïsme
* Teïsme
* Universalisme
Teïsme

**Teïsme** is om aan God te dink as ’n Goddelike Persoon, byvoorbeeld Psalm 23: “Die Here is my herder.” Die verskil tussen teïsme en deïsme is dat teïsme glo dat God persoonlik by mense betrokke is: dat 'n mens God kan aanbid, 'n verhouding met Hom kan hê en dat Hy vandag nog wonderwerke doen. Deïsme glo dat God geskep het en Hom toe van die mens onttrek het. Teïste glo dat God onderskei moet word van die skepping, maar dat Hy nog steeds betrokke by sy skepping bly.

## Kyk ook 
* Agnostisisme
* Ateïsme
* Deïsme
* Gnostisisme
* Monoteïsme
* Panenteïsme
* Panteïsme
* Politeïsme
* Post-teïsme
* Universalisme
Ekklesiologie

**Ekklesiologie** is die studie of teologies-wetenskaplike bestudering van die kerk, die oorsprong van die Christendom, sy verhouding tot Jesus, sy rol in verlossing, sy orde (regering/bestuur), sy dissipline, sy eskatologie en sy leierskap.

Ekklesiologie kan in twee dele onderverdeel word:
#die normatiewe begrip van die kerk
#die studie van die historiese manifestasies van die kerk.

## Verwysings
Ontluikende Kerk

Die **ontluikende kerk** (in Engels: *Emerging Church*) het postmodernisme as teologiese aanslag. Dit is ’n beweging of ’n stroming eerder as ’n gestruktureerde organisasie of kerkverband. Dit is moeilik om te bepaal wat ontluikendes presies voorstaan, want volgens hul eie erkenning is daar baie verskillende strominge in hul geledere. Een van hul kritieke op die gereformeerde kerke is juis die sekerhede soos geformuleer in die belydenisskrifte.
Oos-Londenlughawe

Die **Oos-Londenlughawe** (IATA: **ELS**, ICAO: **FAEL**) is 'n lughawe wat Oos-Londen, 'n stad in die Oos-Kaap, bedien. Op 23 Februarie 2021 is die lughawe na **Koning Phalo Internasionale Lughawe** hernoem.

Oos-Londen is 'n klein maar besige lughawe wat 'n belangrike rol in die ekonomiese groei van die Oos-Kaap speel. Elke dag verwelkom dit tussen 20 en 30 vlugte – wat jaarliks 346&nbsp;000 mense na Oos-Londen bring. Hiervan is meer as 140&nbsp;000 vakansiegangers, meestal plaaslik, en sowat 15% is buitelandse toeriste. In 2013 het die lughawe 658&nbsp;363 passasiers hanteer.

## Geskiedenis 
Die lughawe het in 1927 ontstaan, toe lt-kol. Alistair Miller die Oos-Londense stadsraad om hulp genader het om 'n munisipale lughawe by Woodbrook, wes van die stad, op te rig.

Passasiervlugte is deur twee De Havilland Moth vliegtuie onderneem op 'n Saterdagmiddag en heeldag op Sondae, indien die weer dit toegelaat het. Vlugte kon ook bespreek word vir weeksdae, maar slegs met spesiale reëlings. In 1931 het 'n vlug van Windhoek in Namibië na Oos-Londen 11 uur geduur.

In 1944 is 'n nuwe lughawe op Collondale gebou, ongeveer 2&nbsp;km wes van die huidige terminaalgebou.

In 1965 het die lughawe weer geskuif, dié keer na sy huidige perseel, 9&nbsp;km wes van die middestad. Konstruksie van die terminaalgebou is in 1966 voltooi en die lughawe is vernoem na Ben Schoeman, die minister van vervoer van daardie tyd.

Die lughawe is herdoop in 1994. Sedertdien is groot veranderings aan die eindpuntgebou voltooi en 'n nuwe eerste verdieping kantoorontwikkeling is vir die lughawe se bestuurspan bygevoeg.

## Infrastruktuur 
Die lughawe lê 133 meter (435 voet) bo seevlak
* FlySafair met Kaapstad, Durban-Koning Shaka, en Johannesburg-O.R. Tambo

### Vrag
* BidAir Cargo Johannesburg-O.R. Tambo

## Passasiersvolumes 
## Ongelukke 
* Op 13 Maart 1967 het die Suid-Afrikaanse Lugdiens se Vlug 406 (die Rietbok) in die see neergestort terwyl dit Oos-Londenlughawe genader het. Al 25 die passasiers en bemanning aanboord het omgekom.

## Verwysings
Pneumatologie

**Pneumatologie** is die studie van die Heilige Gees. Dit sluit gewoonlik die Heilige Gees as persoon en Sy werke in. Werke sluit wedergeboorte, gawes van die gees, doop met die Heilige Gees, inspirasie van die HG en die vervulling van die Drie-eenheid in.
Soteriologie

**Soteriologie** is die studie wat handel oor die mens se redding. Christene glo dat jy slegs gered word deur geloof in Jesus Christus wat vir mense se sondes gesterf het. Universaliste glo dat almal gered word.

## Bronne
* John McIntyre, *Shape of Soteriology: Studies in the Doctrine of the Death of Christ*, T&T Clark, 1992.

*
Naturalisme

**Naturalisme** is 'n filosofiese denkrigting en 'n stroming binne die literatuur, toneelkuns en beeldende kunste.

Sien:
* Naturalisme (filosofie)
* Naturalisme (beeldende kuns)
* Naturalisme (literatuur)
* Naturalisme (toneelkuns)
Suid-Asië

**Suid-Asië**

250px|Ligging van Suid-Asië

[duimnael|links|[Nasa-Satellietbeeld van Suid-Asië]]
**Suid-Asië** of **Suidelike Asië** is 'n geografiese gebied in die suide van Asië. Die gebied word in die noordooste, noorde en die noordweste deur hoë gebergtes soos die Himalaja van die res van Asië geskei. Dit word soms ook die Indiese subkontinent genoem. Gewoonlik word die volgende lande hierby ingesluit:
* Die lande op die vasteland: Afghanistan, Indië, Pakistan, Nepal, Bhoetan en Bangladesj; en
* Die lande in die Indiese Oseaan: Sri Lanka en die Maledive.

Volgens 'n statisties departement die Verenigde Nasies word Iran, slegs vir sommige van sy eie statistiese doeleindes, ook by die substreek ingesluit.

Hoewel Tibet deel van die Volksrepubliek China is, word dit om kulturele redes soms ook by Suid-Asië ingesluit.

Suid-Asië beslaan ongeveer 5,2 miljoen km², wat ongeveer 10% van Asië se oppervlak is. Dit is een van die armste streke ter wêreld, waar ongeveer 20% van die wêreldbevolking woon.

Indië, Pakistan, Bangladesj, Sri Lanka, Nepal, Bhoetan en die Maledive behoort sedert 1985 aan die *Suid-Asiatiese Vereniging vir Plaaslike Samewerking* (Engels: *South Asian Association for Regional Cooperation*, kort *SAARC*). Afganistan het in 2007 by die organisasie aangesluit.

## Eksterne skakels
Politeïsme

[duimnael|regs|"The Assembly of the Gods" deur [Jacopo Zucchi.]]
**Politeïsme** is die geloof en aanbidding in verskeie godhede of Geeste, wat die teenoorgestelde van monoteïsme is.

Die verskil tussen Panteïsme en Panenteïsme is baie klein en filosofies.

Politeïste aanbid nie altyd al die gode gelyk nie; hulle kan henoteïste wees, wat spesialiseer in die aanbidding van een bepaalde godheid, of kathenoteïste, wat verskillende gode op verskillende tye aanbid.

Politeïsme was die tipiese vorm van godsdiens voor die ontwikkeling en verspreiding van die Abrahamitiese gelowe van Judaïsme, Christendom, en Islam, wat monoteïsme afdwing. Dit is goed gedokumenteer deur die geskiedenis, vanaf voorgeskiedenis en die vroegste rekords van antieke Egiptiese godsdiens en antieke Mesopotamiese godsdiens tot die godsdienste wat gedurende die Klassieke Oudheid, soos Antieke Griekse godsdiens en Antieke Romeinse godsdiens, en in Etniese godsdienste soos Germaanse, Slawiese, en Baltiese mitologie en Inheemse Amerikaanse godsdienste.

Opmerklike politeïstiese godsdienste wat vandag beoefen word, sluit in Taoïsme, Shenisme of Chinese volksgodsdiens, Japannese Sjintoïsme, Santería, meeste Tradisionele Afrika-godsdienste, en verskeie neopaganistiese gelowe soos Wicca. Hindoeïsme, hoewel dit algemeen as politeïsties beskou word, kan dit nie uitsluitlik as sodanig gekategoriseer word nie, aangesien sommige Hindoes hulself as panteïste beskou en ander hulself as monoteïste beskou. Beide is versoenbaar met Hindoe-tekste, aangesien daar geen konsensus van standaardisering in die geloof bestaan nie. Vedanta, die mees dominante skool van Hindoeïsme, bied 'n kombinasie van panteïsme en politeïsme, deur te hou dat Brahman die enigste *uiteindelike werklikheid* van die heelal is, maar eenheid daarmee kan bereik word deur verskeie gode en godinne te aanbid.

## Kyk ook 
* Agnostisisme
* Ateïsme
* Deïsme
* Gnostisisme
* Monoteïsme
* Panenteïsme
* Panteïsme
* Post-teïsme
* Teïsme
* Universalisme

## Verwysings 
## Bronnelys 
* Assmann, Jan, 'Monotheism and Polytheism' in: Sarah Iles Johnston (ed.), *Religions of the Ancient World: A Guide*, Harvard University Press (2004), , pp.&nbsp;17–31.
* Burkert, Walter, *Greek Religion: Archaic and Classical*, Blackwell (1985), . 
* Greer, John Michael; *A World Full of Gods: An Inquiry Into Polytheism*, ADF Publishing (2005), 
* Iles Johnston, Sarah; *Ancient Religions*, Belknap Press (September 15, 2007), 
* Paper, Jordan; *The Deities are Many: A Polytheistic Theology*, State University of New York Press (March 3, 2005), 
* Penchansky, David, *Twilight of the Gods: Polytheism in the Hebrew Bible* (2005), .
*Swarup, Ram, & Frawley, David (2001). *The word as revelation: Names of gods*. New Delhi: Voice of India. 

## Eksterne skakels 
*  Panentheism and Pantheism
Naturalisme (filosofie)

**Naturalisme** is 'n filosofiese en wetenskaplike denkrigting waarvolgens die wêreld en sy ontstaan in suiwer wetenskaplike terme beskryf kan word en niks meer is as 'n natuurlike gebeure nie. Tot sy essensie gereduseer, beweer naturalisme dat "alles natuur is". Natuur as verskynsel word in naturalisme nie presies gedefinieer nie. Dit is dus die vooropgestelde idee dat daar geen God is nie of dat God geen aandeel in die skepping gehad het nie. Daar word aangeneem dat die prosesse wat die werking van verskynsels verduidelik, die enigste ding is wat gebruik kan word om die oorsprong van die verskynsel te verklaar. Evolusie is 'n voorbeeld daarvan:
* **Biologiese evolusie**: Daar word aanvaar dat daar nie 'n God was wat al die verskillende diersoorte geskep het nie en daarom word die verskillende soorte probeer verklaar deur prosesse wat vandag waargeneem word.
* **Kosmologiese evolusie**: Daar word aanvaar dat God nie 'n aandeel daarin gehad het op sterre en planete te skep nie en daarom word daar probeer om verklaar hoe sterre en ander hemelliggame vanself kon gebeur het.
* **Geologiese evolusie**: Die aanname word gemaak dat bv Noag se vloed nie werklik gebeur het nie en geologie word probeer verklaar vanuit lang tydperke slegs deur prosesse wat ons vandag sien.

Word die term in 'n suiwer natuurkundige betekenis gebruik, kan uit die eenvoudige leuse *Alles is natuur* 'n materialistiese of fisikalistiese uitgangspunt geformuleer word. Sodanige teorieë beweer dan ook dat die gees of bewussyn deel uitmaak van die fisiese natuur of heelal of, volgens 'n alternatiewe stelling, hoegenaamd nie bestaan nie of 'n blote illusie is.

Sedert die vroeë 17de eeu verwys die term naturalisme na enige denkrigting wat die natuur en natuurlike gebeure as grondslag en oorsaak van alle waarneembare verskynsels beskou. Hierdie benadering het veral voortgespruit uit die motivasie om alle filosofiese en wetenskaplike denke af te grens van bonatuurlike verskynsels in die religieuse sin. Hierdie soort naturalisme verwerp byvoorbeeld alle wonderdadige werkings en verskynsels of die bestaan van bonatuurlike wesens.

In moderne naturalistiese teorieë, wat sedert die vroeë 20ste eeu geformuleer is, het dikwels natuurwetenskap as sentrale begrip na vore getree. Aanhangers van hierdie teorieë beweer dat die strukture van die wêreld deur die natuurwetenskappe volledig beskryf en verduidelik sal word. Die natuurwetenskappe staan volgens dié siening bo alle filosofiese, geesteswetenskaplike en alledaagse metodes.

## Kyk ook 
* Uniformitarianisme

## Verwysings
Slag van Bull Run

Die **Slag van Bull Run** is eindelik twee slae wat tydens die Amerikaanse Burgeroorlog plaasgevind het op bykans dieselfde terrein. Die eerste slag het op 21 Julie 1861 en die tweede op 30 Augustus 1862 plaasgevind. Die slae is vernoem na die stroompie wat daar naby verby gevloei het. Die Konfederasie het na die slae verwys as die *Slae van Manassas*, na die klein dorpie daar naby.

## Eerste slag van Bull Run 
duimnael|Die eerste slag van Bull Run

Hierdie Slag was die eerste toets van die twee magte se sterkte. Die Noordelike magte het duisende soldate opgeroep vir 90 dae en hulle wou bitter graag gaan veg voor die 90 dae verby was. Die Noordelike magte was onder die illisie dat die oorlog net uit een beslissende veldslag sou bestaan. Die Noordelike magte het uit 65,000 soldate bestaan en die Konfederasie uit 63,000 soldate. Die Konfederasie het die slag gewen.

Verliese van die Unie: 460 gesneuweldes, 1,124 gewond en 1,312 vermis of gevange geneem. Verliese van die Konfederasie: 1,982 gesneuweldes of gewond. Die Slag het die Noordelike magte oortuig dat die oorlog nie binne 90 dae verby sal wees nie.

## Tweede slag van Bull Run 
duimnael|links|Die tweede slag van Bull Run

'n Konfederale mag (54,000 soldate) onder leiding van generaal Robert E. Lee het 'n Unie mag (63,000 soldate) onder beheer van generaal John Pope verslaan. Verliese van die Konfederasie was 9,100 soldate en van die Unie was 14,500 soldate.

## Bron 
* ''Collier's Encyclopedia'' Volume 4. Bladsy 725.
Esra

**Esra** is die 15de boek van die Hebreeuse Bybel en handel oor die herbou van die tempel deur die ballinge wat saam met Serubbabel teruggekom het, en die herstel van die tempeldiens. So beklemtoon dit die boodskap van Kronieke. Serubbabel was immers 'n nasaat van Dawid. Ook Esra se optrede was in die belang van die suiwer tempeldiens.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Teenpous Bonifatius VII

**Bonifatius VII** gebore **Franco Ferrucci** die seun van Ferrucius was 'n teenpous van die Rooms Katolieke Kerk eers in 974 en later weer van 984 tot 985. Hy het die steun van die adellike familie die Crescentii gehad.

## Biografie 
Bonifatius het sy voorganger Pous Benedictus VI in 974 gevange geneem en (laat?) verwurg  'n Volksopstand het hom gedwing om nog dieselfde jaar na Konstantinopel te vlug met 'n groot hoeveelheid waardevolle skatte van die Vatikaan.  In 984 keer hy terug en set die nuwe pous Pous Johannes XIV gevange in die Engeleburg waar Johannes na vier maande sterf weens vergiftiging, ondervoeding en/of mishandeling.  Na 'n kort bewind word Bonifatius in 985 self vermoor. Sy naakte liggaam word deur die strate van Rome gesleep.  Hy word opgevolg deur Pous Johannes XV.

## Verwysings
Universumhuset

duimnael|280px|Die hoofingang van Universumhuset

***Universumhuset*** is 'n gebou op die kampus van die Universiteit van Umeå in Swede, wat die *Aula Nordica*-ouditorium, die kantore van die studenteverenigings, 'n eetsaal, 'n kafeteria en studiesale vir studentegroepe bevat. Die gebou is die eiendom van die staatsbeheerde *Akademiska Hus*.

Die eerste fase van die konstruksie is in 1970 voltooi. Die uitbreiding van die ouditorium is deur die argiteksfirma *Arkinova Arkitekter* ontwerp en is in 1996–1997 gebou. In September 2006 is die gebou na 'n groot opknapping heropen.

## Verwysings
Likoed

Die **Likoed** (Hebreeus: הליכוד, uitspraak: 'lie-Koed', Afrikaanse betekenis: *Eenheid*) is 'n Israeliese politieke party van konserwatief-liberale oortuigings. Hulle is ook sekulêr-Sionisties, maar daar is 'n duidelike godsdienstig-Sionistiese invloed te bespeur.

## Geskiedenis 
Likoed is die belangrikste middelregse party in Israel. Dit is in 1973 gestig deur Menachem Begin in 'n alliansie met verskeie regse en liberale partye. Likoed se oorwinning in die 1977-verkiesing was 'n belangrike keerpunt in die land se politieke geskiedenis, wat die eerste keer die linker krag verloor het. Daarbenewens was dit die eerste keer in Israel se geskiedenis dat 'n regse party die meerderheid stemme wen. Maar, nadat hulle die land vir die meeste van die 1980's regeer het, verloor die party die Knessetverkiesing in 1992.

Nietemin wen Likoed se kandidaat, Benjamin Netanyahu, die meeste stemme vir Eerste Minister in 1996 en ontvang dus die taak vir die vorming van 'n regering ná die 1996-verkiesing. Na 'n oortuigende oorwinning in die 2003-verkiesing, tref 'n groot skeuring Likoed in 2005, toe die Likoedleier Ariel Sharon die party verlaat het om die nuwe Kadima-party te stig. Dit het gelei tot Likoed se val tot die vierde plek in die 2006-verkiesing. 

Na die 2009-verkiesing, het die party meeste van sy verliese herower, en kon dit die Israelse regering vorm onder leiding van die eerste minister, Benjamin Netanyahu. In die 2013-verkiesing het die party 20 setels verower op 'n gesamentlike lys met Yisrael Beiteinu. In die 2015-verkiesing het die party selfstandig 30 setels verower. In die 2019-verkiesing het die party 35 setels behaal, in die 2021-verkiesing opnuut 30 setels en in die 2022-verkiesing 32 setels.

## Leiers 
Die politieke leiers is:
* Menachem Begin (1973-1983)
* Yitzhak Shamir (1983-1993)
* Benjamin Netanyahu (1993-1999)
* Ariel Sharon (1999-2005)
* Benjamin Netanyahu (2005-nou)

## Verwysings
Glenn Murcutt

**Glenn Marcus Murcutt** AO (* 25 Julie 1936 in Londen) is 'n Australiese argitek wat vir sy werk reeds met 'n verskeidenheid nasionale en internasionale pryse vereer is, waaronder die Alvar Aalto-medalje in 1992, die Pritzker-prys in 2002 en die *American Institute of Architects (AIA)* se Goue Medalje in 2009.

Die Pritzker-beoordelaarspaneel het Murcutt as "'n modernis, 'n naturalis, 'n omgewingsbewaarder, 'n humanis, 'n ekonoom en ekoloog" en sy werk as "'n sintese van Mies van der Rohe en die inheemse Australiese houtskuur" beskryf.

Murcutt verkies volgens die Pritzker-paneel om nie by groot projekte betrokke te wees nie. Anders sou hy genoodsaak wees om sy ateljee uit te brei en nie meer die nodige aandag aan klein besonderhede te skenk nie - iets wat kenmerkend is vir sy ontwerpe.

## Verwysings 
## Eksterne skakels 
* Amptelike webtuiste van die *Architecture Foundation Australia* en die *Glenn Murcutt Master Class*
Vargo

**Vargo** is 'n elektroniese popmusiek-duo uit Hamburg, Duitsland wat internasionale bekendheid met hul samestellings-albums in die *Café del Mar*- en *Buddha Bar*-reekse verwerf het. In hul musiekstyl, wat as vocal ambient-, chill out- en lounge-musiek beskryf word, meng Vargo dikwels elektroniese popklanke met wêreldmusiek.

'n Omringklank-meng van Vargo se treffer *Get Back to Serenity* is deur die Duitse Fraunhofer-instituut as verwysingsmusiektitel vir hul nuwe MP3-omringklankformaat gebruik. Vargo se musiek is daarnaas verskeie kere as klankbaan in internasionale televisie-advertensies gebruik, onder meer deur ondernemings soos *Fujitsu, Siemens*, en *MAN*. Hierdie advertensies is op verskeie feeste vertoon, soos die *ITVA Festival* in Keulen, die *CIBE* in Washington, DC en die *WorldFest* in Houston waar hulle met 'n aantal pryse bekroon is.

## Diskografie 
### Langspelers 
* *Beauty* (2004)
* *The Mixed Up – EP: Get Back to Serenity* (2006)
* ''Lover's Lane Island Memories* - EP (2006)
* *Precious* (2010)
* *Le voyage abstrait presents Vargo* - EP (2010)
* *Warriors* (feat. Dan Millman) - EP (2010)
* *Warriors in the Mix* - EP (2010)
* *Lauschkost //1 EP - Feinkost für die Sinne* (2011)
* *Vargo Lounge - 10 Years of Chill Out* (2011)
* *Lauschkost //2 - Feinkost für die Sinne* (2012)
* *Lauschkost //3 - Feinkost für die Sinne* (2013)
* *Vargo Lounge - Summer Celebration Vol. 1* (2013)
* *Lauschkost //4 - Feinkost für die Sinne* (2014)
* *Goodbye Is a New Beginning* (2014)
* *Vargo Lounge - Summer Celebration 3* (2015)

### Bydraes vir samestellings-albums 
* Vargo se liedjies het daarnaas op meer as 150 samestellings-albums verskyn - in reekse soos *Café del Mar*, *Buddha Bar*, *Space Night*, *Bar Lounge Classics*, *Klassik Lounge*.

## Eksterne skakels 
**Media**
* *youtube.com: Vargo - So Sensual''
Mohlakeng

**Mohlakeng** is 'n township in Gauteng, sowat 7&nbsp;km suid van Randfontein. Die township het 55&nbsp;033 inwoners in 2011 gehad, waarvan 98,7% swartmense was.

## Verwysings
Sint-Georgekanaal

Die **Sint-Georgekanaal** (Engels: ''St George's Channel*; Wallies: *Sianel San Siôr*, Iers: *Muir Bhreatan'') verbind die Keltiese See met die Ierse See en is geleë tussen Wallis (Groot-Brittanje) en Ierland.

## Eksterne skakels
LGBT-regte in Spanje

[regs|duimnael|250px|Gay Pride in [Madrid.]]

**Spanje** was in 2005 die derde land in die wêreld wat huweliksregte aan pare van dieselfde geslag verleen het. Aanneming deur homoseksuele pare is sedert 2005 wettig en homoseksualiteit is sedert 1979 wettig.
links|duimnael|150px|Een van die LGBT vlae van Spanje

## Verwysings
Tsjerkasi

**Tsjerkasi** (Oekraïens: Черка́си; Russies: Черка́ссы) is 'n stad in sentrale Oekraïne met ongeveer 286 duisend inwoners (2011). Die stad is ook die administratiewe sentrum van die Tsjerkasi-oblast. Tsjerkasi, wat aan die Dnjeprrivier geleë is, het in 1795 stadstatus verkry.

## Eksterne skakels 
* www.rada.cherkassy.ua - Die stad se amptelike webwerf
Steely Dan

**Steely Dan** is 'n beroemde Amerikaanse popgroep, die kern van hierdie groep word gevorm deur Donald Fagen en Walter Becker. Die genre van Steely Dan word as Jazz / Jazz Rock gekenmerk, hul styl is taamlik uniek. Die hoogtepunt van Steely Dan was in die jarige sewentig. Maar Steely Dan tree ook vandag nog gereeld op. Steely Dan word geroem om hul intelligente tekste en hul musikale vakmanskap. Enkele bekende liedjies is *Hey nineteen*, *Do it again* en '' Rikki don't lose that number*.

## Diskografie 
* *Can't Buy a Thrill* (1972)
* *Countdown to Ecstasy* (1973)
* *Pretzel Logic* (1974)
* *Katy Lied* (1975)
* *The Royal Scam* (1976)
* *Aja* (1977)
* *Gaucho* (1980)
* *Two Against Nature* (2000)
* *Everything Must Go'' (2003)

## Eksterne skakels 
* Amptelike webtuiste
Bromvoëls

**Bromvoëls** (*Bucorvidae*) is 'n familie van voëls wat aan die orde Coraciiformes behoort. Die familie is monotipies en bestaan uit slegs een genus, *Bucorvus*, wat twee spesies bevat: die Suidelike en Noordelike bromvoëls.

Hierdie familie is nou verwant aan die familie van neushoringvoëls (*Bucerotidae*) waaraan die bromvoëls vroeër behoort het. Hulle gedrag verskil egter grotendeels van neushoringvoëls. Bromvoëls lewe hoofsaaklik op die grond en het 'n lang kruis-klank. Hulle soek kos in oop landskappe, terwyl neushoringvoëls hoofsaaklik bosvoëls is.

## Spesies 
Die genus bestaan uit twee spesies:
* *Bucorvus leadbeateri* (Bromvoël of Suidelike bromvoël)
* *Bucorvus abyssinicus* (Noordelike bromvoël)

Die twee spesies van bromvoëls lyk baie na mekaar en is omtrent ewe groot. 'n Opvallende verskil is die "horing" op die bo-snawel. Die noordelike bromvoël het 'n buisvormige, hol en afgeknotte "horing", terwyl die suidelike bromvoël s'n glad en geleidelik afloop.

## Fotogalery 

Bucorvus leadbeateri -Masai Mara National Reserve, Kenya-8.jpg|Suidelike bromvoël met sy gladde "horing"
Abyssinian Ground Hornbill RWD3.jpg|Noordelike bromvoël met afgeknotte "horing"

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels 
* 
*
Tsjadmeer

Die **Tsjadmeer** (Engels: *Lake Chad*, Frans: *Lac Tchad*) is 'n vlak meer wat grotendeels in Tsjad, Niger, Nigerië geleë is met 'n klein stukkie in Kameroen. Die meer het aansienlik gekrimp sedert 1963. Die Sharirivier is die grootste rivier wat in die meer uitmond.

## Eksterne skakels 
*
Noordelike bromvoël

Die **Noordelike bromvoël** (*Bucorvus abyssinicus*) is 'n voël wat in die genus van bromvoëls (*Bucorvus*) en die familie Bucorvidae behoort. Hulle is groot swart voëls wat hoofsaaklik op die grond lewe. Die spesie kom in verskeie Afrika-lande suid van die Sahara-woestyn, maar noord van die ewenaar voor.

## Fotogalery 

Dzioborozec abisynski Bucorvus abyssinicus RB1.jpg|Wyfie
Abyssinian Ground Hornbill RWD4.jpg|Mannetjie
Large bird in flight.jpg|Wit handpenne word sigbaar in vlug
Bucorvus abyssinicus -Apenheul Primate Park, Netherlands-8a.jpg|Noordelike bromvoël in 'n boom

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Umeå Energi

duimnael|280px|Die kragsentrale in Umeå

**Umeå Energi** is 'n kragmaatskappy geleë in Umeå in die provinsie Västerbotten in Swede. Die maatskappy is verantwoordelik vir die lewering van elektrisiteit, saam met die verskaffing van distriksverkoeling, distriksverwarming asook breëband via n filiaal maatskappy *UmeNet*.

## Geskiedenis 
Die stadsraad van Umeå besluit in 1911 tot die stigting van 'n kragsentrale in Umeå, wat die oorsprong van die huidige maatskappy kan genoem word.

In 1965 is die maatskappy *AB Umeå Värmeverk* gestig en van 1968 tot 1970 is die afvalverbrandinginstallasie *Ålidhemsverket* gebou. In 1981 is die hittesentrale en die verbrandingsoond saamgevoeg tot 'n munisipale publieke maatskappy onder die naam *AB Umeå Energiverk*. Vyf jaar later (1986) is die naam in *Umeå Energi AB* verander en by die verbrandingsoond is 'n ekstra opgaartenk gebou om die gebruik van distrikverwarming meer doeltreffend te maak.

## Verwysings 
## Eksterne skakels 
*  Webtuiste van Umeå Energi